stanford-oval/wikipedia huggingface dataset:
สกุลศิลปะเค

พระสังฆราชหกพระองค์แห่งฮ็อสโซ: เกียวงะ (Gyōga)  โดย โคเก, 1189
วัดโคฟุกุ
ศิลปะเค (ญี่ปุ่น: 慶派) หรือ เคฮะ (Kei-ha) เป็นรูปแบบหนึ่งของศิลปะญี่ปุ่น (art school/style) ในการสร้างพระพุทธรูปหรือประติมากรรมในศาสนาพุทธ ที่เริ่มมีขึ้นในต้นยุคคามากูระ (c. 1200) และมีฐานอยู่ที่เมืองนาระ ศิลปะนี้ถือเป็นศิลปะที่มีอิทธิพลมากต่อศิลปะในพระพุทธศาสนาของญี่ปุ่นในศตวรรษที่ 14 และยังคงความมีอิทธิพลนี้จนถึงศตวรรษที่ 19 นักประวัติศาสตร์ศิลปะ โจน สตานเลย์ เบเกอร์ระบุว่างานยุคแรก ๆ ของศิลปะแบบเคนั้นเป็นจุดสูงสุดครั้งสุดท้ายในประวัติศาสตร์ประติมากรรมญี่ปุ่น
ศิลปะไคนั้นพัฒนาขึ้นมาโดยนำโดย บึสชิ (busshi; ประติมากรรูปเคารพในศาสนาพุทธ) นามว่าโจโช (Jōchō), ผู้สืบทอดของโจโชนามว่า คาคูโจ (Kakujō) และบุตรชายของคาคูโจนามว่าไรโจ (Raijō)  อย่างไรก็ตาม ศิลปะแบบเคนั้นยังไม่ถือว่าเป็นศิลปะแบบเคจนกระทั่งหลังไรโจนั้นสืบทอดโดยโคเก (Kōkei) และ อูงเก (Unkei) ในราวปี 1200 ตามด้วยบุตรหกคนและผู้สืบทอดทั้งปวง
เมืองเช่นนาระ กับเคียวโตะนั้นถูกทำลายลงหลังสงครามเก็มเป (Genpei War) ระหว่างปี 1180-1185 ศิลปะแบบเคได้รับโอกาสในการซ่อมแซมและทำนุบำรุงวัดที่ยิ่งใหญ่ที่สุดของนาระ วัดโทได และวัดโคฟุกุ พร้อมทั้งสร้างพระพุทธรูปองค์ใหม่ขึ้นทดแทนองค์เดิม ด้วยลักษณะที่มั่นคงและเป็นขนมของศิลปะตระกูลเคทำให้รูปแบบนี้ได้รับความนิยมจากรัฐบาลโชกุนคามากูระ นอกจากนี้ด้วยสกุลช่างเคนั้นไม่มีความสัมพันธ์กับราชสำนักดังเช่นที่ศิลปะอิง (In school) กับ  ศิลปะเอ็ง (En school) มี จึงยิ่งช่วยเสริมให้รัฐโชกุนคามางูระอุปถัมภ์และสร้างให้ศิลปะแบบเคนี้มีอิทธิพลอย่างสูง
การบูรณะวัดโทไดนั้นใช้เวลายาวนานหลายชั่วอายุคน ประมาณปี 1180 จนถึง 1212 และได้รับอิทธิพลจากศิลปะแบบราชวงศ์ถังกับราชวงศ์ซ่งของจีนมาประกอบ ทำให้เกิดองค์ประกอบใหม่ขึ้นในรูปแบบในขณะที่ยังคงขนบไว้ ได้เกิดรูปแบบประติมาน (iconographic) มนุษย์แบบใหม่ขึ้นที่มีความเรียบง่ายมากขึ้นและสมจริงมากขึ้น รวมทั้งใช้สีที่จัดจ้านน้อยลง (more subdue) เป็นครั้งแรกที่มีการนำคริสตัลที่มีศูนย์กลางสีเข้มมาประดับเป็นดวงตาของรูปปั้น ถึงแม้ว่าศิลปะแบบเคจะเป็นการฟื้นฟูองค์ประกอบจากประติมากรรมจากยุคนาระ แต่โจน สตานเลย์ เบเกอร์ (Joan Stanley Baker) อธิบายว่าศิลปะแบบเคนั้นมีความเหนือจริง (idealised) น้อยกว่า, มีความเป็นปุถุชน (generic) และไร้อารมณ์ (impersonal) กว่างานยุคนาระ ประติมากรสกุลเคนั้นมุ่งเน้นที่การสร้างอัตลักษณ์เฉพาะขององค์ประธานในประติมากรรมที่สร้างและลักษณะทางกายภาพ (physical details) มากกว่า
ประติมากรรม พระไวโรจนพุทธะ จากยุคปลายศตวรรษที่ 12 สร้างโดยอุงเค (Unkei) ได้ทำการประมูลขายที่คริสตีส์ เมื่อวันที่ 18 มีนาคม 2008 ปิดราคาประมูลอยู่ที่ US$14.37 ล้าน สร้างสถิติใหม่ของราคางานศิลปะญี่ปุ่นที่สูงที่สุดในการประมูล รวมทั้งเป็นงานศิลปะที่ราคาประมูลสูงที่สุดเท่าที่เคยมีขายในนิวยอร์กซิตีด้วย
ศิลปินคนสำคัญ

โคเก (Kōkei)
อูงเก (Unkei)
ไคเก (Kaikei)
ตังเก (Tankei)
วัดพระธาตุจอมแจ้ง

พระธาตุจอมแจ้ง หรือ วัดพระธาตุจอมแจ้ง สามารถหมายถึง
วัดพระธาตุจอมแจ้ง (อำเภอพาน) จังหวัดเชียงราย
วัดพระธาตุจอมแจ้ง (อำเภอเทิง) จังหวัดเชียงราย
วัดพระธาตุจอมแจ้ง (อำเภอแม่สรวย) จังหวัดเชียงราย
วัดพระธาตุจอมแจ้ง (อำเภอแม่แตง) จังหวัดเชียงใหม่
วัดพระธาตุจอมแจ้ง (อำเภอเวียงสา) จังหวัดน่าน
วัดพระธาตุจอมแจ้ง (อำเภอปัว) จังหวัดน่าน
วัดพระธาตุจอมแจ้ง (อำเภอดอกคำใต้) จังหวัดพะเยา
วัดพระธาตุจอมแจ้ง (แพร่) จังหวัดแพร่
วัดพระธาตุจอมแจ้ง (อำเภอแม่สะเรียง) จังหวัดแม่ฮ่องสอน
วัดพระธาตุจอมแจ้ง (อำเภอปาย) จังหวัดแม่ฮ่องสอน
วัดพระธาตุจอมแจ้ง (อำเภอวังเหนือ) จังหวัดลำปาง
วัดพระธาตุจอมแจ้ง (พะยาก) เมืองพะยาก ประเทศพม่า
วัดพระธาตุจอมแจ้ง (ยอง) เมืองยอง ประเทศพม่า
ดูเพิ่ม

วัดพระธาตุ
วัดมหาธาตุ
วัดพระบรมธาตุ
วัดพระธาตุจอมรุ่ง
วัดหน้าพระธาตุ
สกอตต์ บราวน์ (นักฟุตบอลชาวสกอตแลนด์)

สำหรับความหมายอื่น ดูที่ สกอตต์ บราวน์ (แก้ความกำกวม)
| 0 | 1 | 2 | 3 |
| --- | --- | --- | --- |
 บราวน์เล่นให้กับเซลติก
ข้อมูลส่วนตัว
ชื่อเต็ม:  สกอตต์ บราวน์
เกิด:   (1985-06-25) 25 มิถุนายน ค.ศ. 1985 (39 ปี)
เกิดที่:  ดันเฟิร์มลิน สกอตแลนด์
สูง:  1.75 เมตร (5 ฟุต 9 นิ้ว)
ตำแหน่ง:  กองกลาง , ปีกขวา
ข้อมูลสโมสร
สโมสรปัจจุบัน:  อเบอร์ดีน
หมายเลข:  8
ชุดใหญ่*
| ปี |  ทีม |  ลงเล่น† |  (ประตู)† |
| 2002–2007 |  ไฮเบอร์เนียน |  110 |  (13) |
| 2007–2021 |  เซลติก |  407 |  (29) |
| 2021– |  อเบอร์ดีน |  21 |  (2) |
ทีมชาติ‡
| 2003–2004 |  สกอตแลนด์ 19 ปี |  3 |  (3) |
| 2004–2006 |  สกอตแลนด์ 21 ปี |  10 |  (0) |
| 2005–2017 |  สกอตแลนด์ |  55 |  (4) |
 จำนวนนัดที่ลงเล่นให้ชุดใหญ่และจำนวนประตูนับเฉพาะลีกท้องถิ่นเท่านั้น และ เป็นข้อมูล ณ วันที่ 2 กุมภาพันธ์ 2022.  † ลงเล่น (ประตู)  ‡ จำนวนนัดที่ลงเล่นและจำนวนประตูในนามทีมชาติ ข้อมูล ณ วันที่ 27 กุมภาพันธ์ 2018
สกอตต์ บราวน์ เกิดเมื่อวันที่ 25 มิถุนายน ค.ศ. 1985 เป็นนักฟุตบอลชาวสกอตแลนด์ เกิดในย่านเมืองดันเฟิร์มลิน บราวน์เป็นนักฟุตบอลคนหนึ่งของสกอตแลนด์ ที่มีความสามารถในการเล่นได้หลายตำแหน่ง ด้วยเหตุเพราะบราวน์ถนัดขาทั้งสองข้างซึ่งมีนักฟุตบอลน้อยคนที่ถนัดทั้งสองขา โดยตำแหน่งที่บราวน์เคยเล่นนั้นมีกองกลาง, ปีกซ้าย, ปีกขวา, แบ็กซ้าย, แบ็กขวา แต่ปัจจุบันบราวน์มักชอบเล่นในตำแหน่งกองกลางและปีกขวา ปัจจุบันบราวน์เล่นให้กับอเบอร์ดีนในสกอตแลนด์
แหล่งข้อมูลอื่น

Scott Brown Celtic FC
Scott Brown ที่สมาคมฟุตบอลสกอตแลนด์
Scott Brown ข้อมูลจาก National-Football-Teams.com
วัดย่านอ่างทอง

| วัดย่านอ่างทอง |
| --- | --- |


ชื่อสามัญ: วัดย่านอ่างทอง, วัดจุฬาโลก
ที่ตั้ง: ตำบลบ้านใหญ่ อำเภอผักไห่ จังหวัดพระนครศรีอยุธยา
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดย่านอ่างทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำน้อย ในตำบลบ้านใหญ่ อำเภอผักไห่ จังหวัดพระนครศรีอยุธยา
วัดย่านอ่างทอง แต่เดิมชื่อ วัดจุฬาโลก ตั้งวัดเมื่อ พ.ศ. 2367 ได้รับพระราชทานวิสุงคามสีมาเมื่อ พ.ศ. 2370 คงได้รับการบูรณะในสมัยพระบาทสมเด็จพระนั่งเกล้าเจ้าอยู่หัว เป็นวัดที่พระบาทสมเด็จพระเจ้าอยู่หัวตั้งแต่รัชกาลที่ 3–6 ได้เสด็จประพาสทางชลมารคมาที่วัดย่านอ่างทอง ที่มาของชื่อวัดเล่าว่า  มอญทำหม้อใส่เรือมาขายได้เห็นอ่างทองคำใบใหญ่ลอยน้ำมา และจมลง เลยเรียกคุ้งน้ำนี้ว่า "ย่านอ่างทอง"
อุโบสถล้อมรอบด้วยกำแพงแก้ว ภายในประดิษฐานองค์พระประธานปางมารวิชัยหล่อด้วยทองผสมผสานสำริดศิลปะสุโขทัยหรือแบบเมืองเหนือ หน้าบันอุโบสถมีรูปแกะสลักพระนารายณ์และพระอินทร์ ศาลาการเปรียญ กุฏิสงฆ์ ได้ริ้อเอาตำหนักของเจ้านายวังหน้า ถวายไปปลูกไว้เป็นสังฆาวาส จิตรกรรมในวิหารผสมผสานรูปแบบไทยประเพณีด้วยเส้นสินเทา
ลูกพี่ลูกน้อง (แก้ความกำกวม)

ลูกพี่ลูกน้อง อาจหมายถึง
ลูกพี่ลูกน้อง, ละครซิตคอมเรื่องหนึ่งซึ่งอากาศแทน บางรักซอย 9 ในปี 2555
ลูกพี่ลูกน้อง, ญาติที่เป็นลูกของลุง ป้า น้า หรืออา
วัดห้วยมงคล

ระวังสับสนกับ วัดหนองมงคล
| วัดห้วยมงคล |
| --- | --- |


ที่ตั้ง: ตำบลทับใต้ อำเภอหัวหิน จังหวัดประจวบคีรีขันธ์
ประเภท: วัดราษฎร์
นิกาย: มหานิกาย
เจ้าอาวาส: พระครูปภัสรวรพินิจ (ไพโรจน์ ปภัสสโร)
 สถานีย่อยพระพุทธศาสนา
วัดห้วยมงคล เป็นวัดในตำบลทับใต้ อำเภอหัวหิน จังหวัดประจวบคีรีขันธ์
ประวัติ

วัดห้วยมงคล เป็นที่ประดิษฐานรูปเหมือนหลวงพ่อทวดองค์ใหญ่ที่สุดในโลก แต่เดิมใช้ชื่อว่า “วัดห้วยคต” ตั้งอยู่ในชุมชนบ้านห้วยคต ตำบลทับใต้ อำเภอหัวหิน จังหวัดประจวบคีรีขันธ์ ต่อมาพระบาทสมเด็จพระเจ้าอยู่หัว ทรงพระราชทานนามใหม่จากห้วยคต เป็นห้วยมงคล เนื่องจากครั้งที่เสด็จมายังวัดนี้ได้มีดำริให้สร้างถนนใหม่ จากถนนดินเป็นถนนลาดยาง โดยพระราชทานนามให้เช่นเดียวกับชื่อวัด
ต่อมาพระพิศาลสิทธิคุณ หรือท่านเจ้าคุณไพโรจน์ ปภัสสโร เจ้าอาวาสวัดห้วยมงคลองค์ปัจจุบัน ซึ่งเป็นพระนักพัฒนาที่มีศีลจารวัตที่ดีงามเป็นที่เคารพของคนในชุมชนบ้านห้วยมงคล และพลเอกวิเศษ คงอุทัยกุลรองสมุหราชองครักษ์ได้มีดำริที่จะสร้าง “หลวงพ่อทวด” องค์ใหญ่ที่สุดในโลกเพื่อน้อมเกล้าน้อมกระหม่อมถวายเป็นพระราชกุศล เนื่องในวันมหามงคลเฉลิมพระชนมพรรษาครบ 6 รอบ รวมทั้งเผยแพร่และสืบทอดพระพุทธศาสนาอีกทั้งให้เป็นที่เคารพสักการบูชาและเป็นที่พึ่งทางใจของเหล่าพุทธศาสนิกชน
ด้วยเรื่องราวปาฏิหาริย์ของหลวงพ่อทวด พุทธศาสนิกชนในภาคใต้ให้ความเคารพเลื่อมใสมาเป็นเวลานาน และรู้จักกันเป็นอย่างดี จึงก่อเกิดการร่วมมือร่วมใจจากหลายองค์กรทั้งทางภาครัฐและเอกชนในการสร้างประติมากรรมองค์จำลองหลวงพ่อทวดองค์ใหญ่ที่สุดในโลก โดยสมเด็จพระนางเจ้าสิริกิติ์ พระบรมราชินีนาถ เสด็จพระราชดำเนินทอดพระเนตร เททองหล่อองค์หลวงพ่อทวด เมื่อวันที่ 27 สิงหาคม 2547 และพระราชทานพระราชานุญาตให้คณะกรรมการจัดสร้างอัญเชิญพระนามาภิไธยย่อ ส.ก. ขึ้นประดิษฐานที่หน้าองค์รูปหล่อองค์หลวงพ่อทวดโดยรูปหล่อ หลวงพ่อทวดองค์ใหญ่ที่สุดในโลกมีขนาด หน้าตักกว้าง 9.9 เมตร สูง 11.5 เมตร บนฐานสูง 3 ชั้น ชั้นล่างกว้าง 70 เมตร ยาว 70 เมตร   โดยภายใต้ฐานยังเป็นห้องโถงขนาดใหญ่ไว้เพื่อปฏบัติศาสนกิจในวันสำคัญทางศาสนา
นอกจากนี้ที่วัดห้วยมงคลแห่งนี้ยังมีหลวงพ่อทวดเหยียบน้ำทะเลจืดแกละสลักจากได้ตะเคียนทองขนาดใหญ่อายุกว่าพันปี ที่ฝังอยู่ในทรายใต้แม่น้ำยม จังหวัดแพร่ลึกกว่า 10 เมตร ชาวบ้านเชื่อกันว่าต้นไม้ที่มีแก่นสูง 1 คืบขึ้นไปจะมีรุกขเทวดาสถิตอยู่เพื่อดูแลปกป้องคุ้มครองคนที่มาสักการบูชา เมื่อนำต้นตะเคียนทองมาทำรูปเคารพ เช่นแกะเป็นหลวงพ่อทวดเหยียบน้ำทะเลจืดจึงมีอนุภาพและความศักดิ์สิทธิ์เป็นทวีสิทธิ์ ดลบันดาลให้ทุกท่านประสบแต่ความสุขความเจริญปราศจากโรคภัยไข้เจ็บ
สถานที่ตั้ง

บ้านเลขที่118 ถนนหัวหิน-ห้วยมงคล หมู่ 6 ถนนห้วยมงคล ตำบลทับใต้ อำเภอหัวหิน ประจวบคีรีขันธ์ 77110
รายการอ้างอิง

↑  http://www.huahinpocketguide.com/index.php?lay=show&ac=article&Id=538655963&Ntype=6
↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2013-04-24. สืบค้นเมื่อ 2013-05-12.
↑  เอกสารการสร้างวัดห้วยมงคล ตำบลทับใต้ อำเภอหัวหิน จังหวัดประจวบคีรีขันธ์
↑  http://profile.yellowpages.co.th/385043827777771
ลูกผสม

ล่อเป็นสัตว์ลูกผสมระหว่างลาเพศผู้กับม้าเพศเมีย ล่อมีขนาดเล็กกว่าม้า แต่แข็งแรงกว่าลา ทำให้มีประโยชน์ในฐานะสัตว์ใช้บรรทุกสินค้า
ลูกผสม เป็นลูกของสัตว์หรือพืชต่างพันธุ์ ชนิดหรือสกุลสองชนิด
เช่น สิงโต ผสมกับ เสือโคร่ง ออกมาเป็นไลเกอร์ หรือ ไทกอน
วาฬเพชฌฆาตแปลง ผสมกับ โลมาปากขวด ออกมาป็นWholphin
วาฬเบลูกา ผสมกับ วาฬนาร์วาล ออกมาเป็นนาร์ลูกา
ข้าวเจ้าหอมนิล ผสมกับ ข้าวหอมมะลิ ออกมาเป็นข้าวไรซ์เบอร์รี
ม้า ผสมกับ ลา ออกมาเป็นล่อ
ม้าลาย ผสมกับ ม้า ออกมาเป็นZorse
ม้าลาย ผสมกับ ลา ออกมาเป็นZonkey
หมาป่า ผสมกับ สุนัข ออกมาเป็นWolfdog
ปลาเรดเทลแคทฟิช ผสมกับ ปลาไทเกอร์โชวเวลโนส ออกมาเป็นเรดเทลไทเกอร์
ปลาเรดเทลแคทฟิช ผสมกับ ปลาสวาย ออกมาเป็นปลาสวายเรดเทล
เสือดาว ผสมกับ สิงโต ออกมาเป็นLeopon
เสือจากัวร์ ผสมกับ สิงโต  ออกมาเป็นJaglion
เสือจากัวร์ ผสมกับ เสือดาว ออกมาเป็นJagopard
หมีกริซลี ผสมกับ หมีขาว ออกมาเป็นGrolar bear
เสือพูม่า ผสมกับ เสือดาว ออกมาเป็นPumapard
วัดยายร่ม

| วัดยายร่ม |
| --- | --- |


ชื่อสามัญ: วัดยายร่ม, วัดจุฬามณี
ที่ตั้ง: เลขที่ 24 ซอยพระรามที่ 2 ซอย 33 ถนนพระรามที่ 2 แขวงบางมด เขตจอมทอง กรุงเทพมหานคร 10150
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดยายร่ม เป็นวัดราษฎร์สังกัดคณะสงฆ์ฝ่ายมหานิกายในแขวงบางมด เขตจอมทอง กรุงเทพมหานคร
วัดสร้างเมื่อประมาณปี พ.ศ. 2365 เดิมมีชื่อว่า วัดจุฬามณี ภายหลังเมื่อประมาณปี พ.ศ. 2517 เปลี่ยนชื่อเป็น "วัดยายร่ม" ตามชื่อผู้สร้างคือยายร่ม วัดได้รับพระราชทานวิสุงคามสีมาเมื่อปี พ.ศ. 2478 พระครูโสภิตบุญญาทร เจ้าอาวาส
อาคารเสนาสนะและพิพิธภัณฑ์

อุโบสถ 2 ชั้น มีการนำเอางานแกะสลักไม้แบบล้านนามาใช้แทนการวาดจิตรกรรมฝาผนัง โดยได้นำช่างจากอำเภอสันกำแพงและอำเภอดอยสะเก็ด จังหวัดเชียงใหม่ มาเป็นผู้แกะสลัก มีเรื่องราวพระพุทธประวัติชาดกต่าง ๆ หลายเรื่อง เป็นจำนวน 100 ภาพขึ้นไป
อุโบสถหลังแรกเป็นอุโบสถไม้ทั้งหลังหลังเล็ก พอประกอบสังฆกรรมของพระสงฆ์ มีพระพุทธรูปทองเหลืองหน้าตักกว้างประมาณ 19 นิ้ว เป็นพระประธานในอุโบสถ ยังมีหลวงพ่อพุ่ม พระพุทธรูปปางสมาธิหน้าตัก 31 นิ้ว สูง 48 นิ้ว เข้าใจว่าขอมาจากบ้านคหบดีย่านถนนตก มีศิลปะสมัยอยุธยาตอนปลาย พระพุทธรูปอื่นและสิ่งศักดิ์สิทธิ์อื่น ๆ เช่น หลวงพ่อพระพุทธเมตตา หลวงพ่อทันใจ พระบรมสารีริกธาตุจากประเทศศรีลังกา ต้นพระศรีมหาโพธิ รอยพระพุทธบาทจำลอง พระพิฆเนศวรหล่อด้วยทององค์ใหญ่
พิพิธภัณฑ์ท้องถิ่นกรุงเทพมหานคร เขตจอมทอง ตั้งอยู่ภายในวัดยายร่ม นำเสนอเรื่องราวที่พระบาทสมเด็จพระนั่งเกล้าเจ้าอยู่หัวมีพระราชกระแสรับสั่งให้ขุดคลองด่านขึ้น และยังเล่าเรื่องราววิถีชีวิตของชาวชุมชนในเขตจอมทอง อย่างการประกอบอาชีพทำสวนส้มเขียวหวาน
ภาษาบาโลจ

| ภาษาบาโลจ |
| --- | --- |
بلۏچی  Balòci
บาโลจ เขียนในแบบอักษรแนสแทอ์ลีก
ประเทศที่มีการพูด: ปากีสถาน, อิหร่าน, อัฟกานิสถาน
ภูมิภาค: แคว้นบาโลชิสถาน
ชาติพันธุ์: ชาวบาโลจ
จำนวนผู้พูด: 6.3 ล้านคนในปากีสถาน (สำมะโน ค.ศ. 2017) 3–5 ล้านคนในปากีสถาน, อิหร่าน, อัฟกานิสถาน, อ่าวเปอร์เซีย, เติร์กเมนิสถาน (2011)  (ไม่พบวันที่)
ตระกูลภาษา: อินโด-ยูโรเปียน  อินโด-อิเรเนียนอิหร่านอิหร่านตะวันตกตะวันตกเฉียงเหนือ 2ภาษาบาโลจ
ระบบการเขียน: อักษรบาโลจมาตรฐาน
สถานภาพทางการ
ผู้วางระเบียบ: บัณฑิตยสถานบาโลจ เควตตา ประเทศปากีสถาน
รหัสภาษา
ISO 639-2: bal
ISO 639-3: bal – รหัสรวม รหัสเอกเทศ: bgp – บาโลจตะวันออก bgn – บาโลจตะวันตก bcc – สำเนียงกัจฉ์ (บาโลจใต้) ktl – สำเนียงโคโรชี
Linguasphere: 58-AAB-a > 58-AAB-aa (บาโลจตะวันออก) + 58-AAB-ab (บาโลจตะวันตก) + 58-AAB-ac (บาโลจใต้) + 58-AAB-ad (Bashkardi)
บทความนี้มีสัญลักษณ์สัทอักษรสากล หากระบบของคุณไม่รองรับการแสดงผลที่ถูกต้อง คุณอาจเห็นปรัศนี กล่อง หรือสัญลักษณ์อย่างอื่นแทนที่อักขระยูนิโคด
ผู้พูดภาษาบาโลจตะวันออก
ภาษาบาโลจ เป็นภาษากลุ่มอิหร่านตะวันตกเฉียงเหนือ ส่วนใหญ่พูดกันในบาโลชิสถาน มีผู้พูด 3 ถึง 5 ล้านคน นอกจากปากีสถาน อิหร่าน และอัฟกานิสถานแล้ว ยังมีผู้พูดภาษานี้ในโอมาน รัฐอาหรับริมอ่าวเปอร์เซีย เติร์กเมนิสถาน แอฟริกาตะวันออก และสังคมพลัดถิ่นในส่วนอื่นของโลก มีการเสนอแนะว่าต้นกำเนิดของภาษาบาโลจอยู่ในบริเวณรอบ ๆ ภูมิภาคแคสเปียนกลาง
วิทยาหน่วยคำ

ภาษาบาโลจสูญเสียระบบการระบุเพศของภาษาเปอร์เซียโบราณเหมือนกลุ่มภาษาอิหร่านตะวันตกหลายภาษา
สัทวิทยา > สระ

ระบบสระของภาษาบาโลจมีอย่างน้อย 8 เสียง ได้แก่ เสียงยาว 5 เสียง และเสียงสั้น 3 เสียง[ต้องการเลขหน้า] ได้แก่ /aː/, /eː/, /iː/, /oː/, /uː/, /a/, /i/ และ /u/
สัทวิทยา > พยัญชนะ

ตารางข้างล่างแสดงเสียงพยัญชนะที่พบได้ทั่วไปในภาษาบาโลจถิ่นเหนือและถิ่นใต้[ต้องการเลขหน้า] ในภาษาบาโลจถิ่นตะวันตก เสียงพยัญชนะ /s/, /z/, /n/, /ɾ/ และ /l/ อยู่ในบริเวณปุ่มเหงือก เสียงหยุด /t/ และ /d/ อยู่ในบริเวณฟันทั้งสองภาษาถิ่น
|  | Labial | Dental | Alveolar | Retroflex | Palato-alveolar | Palatal | Velar | Glottal |
| --- | --- | --- | --- | --- | --- | --- | --- | --- |
| Stop | p b | t d |  | ʈ ɖ |  |  | k ɡ | ʔ |
| Affricate |  |  |  |  | t͡ʃ d͡ʒ |  |  |  |
| Fricative |  |  | s z |  | ʃ ʒ |  |  | h |
| Tap |  |  | ɾ | ɽ |  |  |  |  |
| Nasal | m |  | n |  |  |  |  |  |
| Approximant | w |  | l |  |  | j |  |  |
ไวยากรณ์

การเรียงลำดับคำโดยทั่วไปของภาษาบาโลจเป็นประธาน-กรรม-กริยา มีลักษณะสัมพันธการกเช่นเดียวกับภาษากลุ่มอินโด-อิเรเนียนอื่น ๆ
ระบบการเขียน

ก่อนคริสต์ศตวรรษที่ 19 ภาษาบาโลจไม่มีการใช้เป็นภาษาเขียน การเขียนที่เป็นทางการใช้ภาษาเปอร์เซีย แม้ว่าจะใช้ภาษาบาโลจในศาลแล้ว[ต้องการอ้างอิง]
เจ้าหน้าที่อาณานิคมอังกฤษเป็นคนกลุ่มแรกที่เขียนภาษาบาโลจด้วยอักษรละติน หลังการก่อตั้งประเทศปากีสถาน นักวิชาการบาโลจหันมาใช้อักษรเปอร์เซีย
ใน ค.ศ. 2002 มีงานประชุมที่จัดขึ้นเพื่อช่วยสร้างอักษรมาตรฐานสำหรับภาษาบาโลจ
ระบบการเขียน > อักษรละติน

a á b c d ď e f g ĝ h i í j k l m n o p q r ř s š t ť u ú v w x y z ž ay aw (33 ตัวอักษรและ 2 ทวิอักษร)
ระบบการเขียน > อักษรแบบเก่า

آ، ا، ب، پ، ت، ٹ، ج، چ، د، ڈ، ر، ز، ژ، س، ش، ک، گ، ل، م، ن، و، ھ ہ، ء، ی ے
ระบบการเขียน > อักษรมาตรฐาน

ا ب پ ت ٹ ج چ د ڈ ر ز ژ س ش ک گ ل م ن و ۏ ہ (ھ) ی ے (ݔ)
บรรณานุกรม

Dames, Mansel Longworth (1922). A Text Book of the Balochi Language: Consisting of Miscellaneous Stories, Legends, Poems, and a Balochi-English Vocabulary (ภาษาอังกฤษ). Lahore: Punjab Government Press. สืบค้นเมื่อ 16 January 2020.
Farrell, Tim (1990). Basic Balochi: an introductory course (ภาษาอังกฤษ). Naples: Università degli Studi di Napoli "L'Orientale". OCLC 40953807.
Jahani, Carina; Korn, Agnes (2009). "Balochi".  ใน Windfuhr, Gernot (บ.ก.). The Iranian languages. Routledge Language Family Series (ภาษาอังกฤษ) (1st ed.). London: Routledge. pp. 634–692. ISBN 978-0-7007-1131-4.
Serge, Axenov (2006). The Balochi language of Turkmenistan: a corpus based grammatical description (ภาษาอังกฤษ). Stockholm: Uppsala Universitet. ISBN 978-91-554-6766-1. OCLC 82163314.
Jahani, Carina; Korn, Agnes, บ.ก. (2003). The Baloch and Their Neighbours: Ethnic and Linguistic Contact in Balochistan in Historical and Modern Times (ภาษาอังกฤษ). In cooperation with Gunilla Gren-Eklund. Wiesbaden: Reichert. ISBN 978-3-89500-366-0. OCLC 55149070.
Jahani, Carina, บ.ก. (2000). Language in society: eight sociolinguistic essays on Balochi. Acta Universitatis Upsaliensis (ภาษาอังกฤษ). Uppsala University. ISBN 978-91-554-4679-6. OCLC 44509598.
แหล่งข้อมูลอื่น

ที่
วิกิมีเดีย อินคิวเบเตอร์
:
มีการทดสอบ ภาษาบาโลจ ของวิกิพีเดีย
มีการทดสอบ Western Balochi ของวิกิพีเดีย
มีการทดสอบ Southern Balochi ของวิกิพีเดีย
มีการทดสอบ Eastern Balochi ของวิกิพีเดีย
วิกิมีเดียคอมมอนส์มีสื่อเกี่ยวกับ ภาษาบาโลจ
Collett, N. A. A grammar, phrase book and vocabulary of Baluchi: (as spoken in the Sultanate of Oman). 2nd ed. [Camberley]: [N.A. Collett], 1986.
Dames, Mansel Longworth. A sketch of the northern Balochi language, containing a grammar, vocabulary and specimens of the language. Calcutta: Asiatic Society, 1881.
Mumtaz Ahmad. Baluchi glossary: a Baluchi-English glossary: elementary level. Kensington, Md.: Dunwoody Press, 1985.
EuroBalúči online translation tool เก็บถาวร 2009-03-29 ที่ เวย์แบ็กแมชชีน – translate Balochi words to or from English, Persian, Spanish, Finnish and Swedish
iJunoon English to Balochi Dictionary เก็บถาวร 2008-02-12 ที่ เวย์แบ็กแมชชีน
EuroBalúči – Baluchi alphabet, grammar and music
"Baluchi" . Encyclopedia Americana. 1920.
Jahani, C. 2019. A Grammar of Modern Standard Balochi
| --- | --- |
ฐานข้อมูลการควบคุมรายการหลักฐาน: ประจำชาติ :  ฝรั่งเศส  BnF data  เยอรมนี  อิสราเอล  สหรัฐ  ญี่ปุ่น  เช็กเกีย
สกุลวานิลลา

| สกุลวานิลลา ช่วงเวลาที่มีชีวิตอยู่: Early Cretaceous - Recent 109–0Ma  PreꞒ Ꞓ O S D C P T J K Pg N      |
| --- | --- |

Flat-leaved Vanilla (Vanilla planifolia)

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
อันดับ:: Asparagales
วงศ์:: Orchidaceae
วงศ์ย่อย:: Vanilloideae
เผ่า:: Vanilleae
เผ่าย่อย:: Vanillinae
สกุล:: Vanilla Plumier ex Mill., 1754

สปีชีส์
 ดู รายชื่อกล้วยไม้ในสกุลวานิลลา

สีเขียว: การระจายพันธุ์ของกล้วยไม้สกุลวานิลลา
ชื่อพ้อง
 Myrobroma Salisb.
สกุลวานิลล หรือ Vanilla เป็นกล้วยไม้สกุลหนึ่ง มีสมาชิกประมาณ 110 สปีชีส์ ชนิดที่เป็นที่รู้จักกันดีคือ Vanilla planifoliaซึ่งเป็นพืชที่ผลิตกลิ่นวานิลลาที่ใช้ในทางการค้า เป็นกล้วยไม้เพียงชนิดเดียวที่มีประโยชน์ในทางอุตสาหกรรม อีกชนิดหนึ่งที่มีประโยชน์ทางการค้าแต่ไม่ได้ใช้ในระดับอุตสาหกรรมคือ Vanilla pompona
Species

การจัดจำแนกกล้วยไม้ในสกุลวานิลลามีความซับซ้อน ต่อไปนี้เป็นตัวอย่างรายชื่อกล้วยไม้ในสกุลนี้และชื่อพ้อง:
Vanilla albida
Vanilla aphylla Blume - เถางูเขียวหรือ Leafless Vanilla
Vanilla atropogon
Vanilla barbellata - Small Bearded Vanilla, Wormvine Orchid, "snake orchid", "leafless vanilla"
Vanilla chamissonis Klotzsch - Chamisso's Vanilla
Vanilla claviculata - Green Withe
Vanilla dilloniana - Dillon's Vanilla, "leafless vanilla"
Vanilla edwallii - Edwall's Vanilla
Vanilla mexicana Mill. - Mexican Vanilla
Vanilla odorata C.Presl - Inflated Vanilla
Vanilla phaeantha - Leafy Vanilla
Vanilla pilifera Holttum
Vanilla planifolia Andrews - Flat-leaved Vanilla, Tahitian Vanilla, "West Indian vanilla"
Vanilla poitaei - Poiteau's Vanilla
Vanilla pompona Schiede - Pompona Vanilla, Guadeloupe Vanilla, "West Indian vanilla"
Vanilla siamensis - Thai Vanilla
กล้วยไม้สกุลวานิลลาที่ไม่ทราบสปีชีส์
แหล่งข้อมูลอื่น

Overview of Vanilla, from King's American Dispensatory, 1898
All you ever wanted to know about vanilla but were afraid to ask เก็บถาวร 2015-04-07 ที่ เวย์แบ็กแมชชีน
World Checklist of Vanilla at Kew
Vanilla pompona
สปินแบบซิงเลต

สปินแบบซิงเลต (Singlet) หรือ สปินแบบทริปเลต (Triplet)
ในทฤษฎีควอนตัมฟังก์ชั้นคลื่นของอิเล็กตรอน  2 ตัว  ในปริภูมิจะถูกเขียนในเทอมของผลคูณของฟังก์ชันคลื่นที่แทนอนุภาคที่ขึ้นกับตำแหน่ง (Ψ)และฟังก์ชันคลื่นที่แทนอนุภาคที่ขึ้นกับสปิน (χ) ดังนี้
Ψ(r1,s1,r2,s2)=Ψ(r1.r2)χ(s1,s2)
โดย  r1.r2 และ s1,s2 เป็นพิกัดตำแหน่งที่ 1 , ตำแหน่งที่ 2 และสปินตัวที่ 1 , สปินตัวที่ 2 ตามลำดับ
ฟังก์ชันคลื่นรวมของคู่อิเล็กตรอน ซึ่งเป็นเฟอร์มิออนมี s = 1/2 เมื่อพิจารณาการแลกเปลี่ยนพลังงานระหว่างอิเล็กตรอนจะเป็นฟังก์ชันแบบไม่สมมาตร (Antisymmetric) สามารถเขียนได้ 2 แบบ คือ
ΨS=0A = Ψeven ( r1.r2)χS=0odd
ΨS=1A = Ψodd ( r1.r2)χS=1even
เนื่องจากมีอิเล็กตรอน 2 ตัว ดังนั้นสปินรวมสามารถเป็นได้แค่ 2 แบบ คือ s=-1/2+1/2=0 และ s=1/2+1/2=1 ซึ่ง s = 0 จะเรียกว่า สปินแบบซิงเลต  มีฟังก์ชันคลื่นแบบคี่ (odd) และกรณี s = 1 จะเรียกว่า สปินแบบทริปเลต  มีฟังก์ชันคลื่นแบบคู่ (even) เนื่องจาก Ψodd ( r2.r1) = - Ψodd ( r1.r2)  
และ  Ψeven ( r2.r1) = Ψeven ( r1.r2)  กำหนดให้  α และ β แทนสปินขึ้น (Spin up) และสปินลง (Spin down) ของอิเล็กตรอน  และตัวเลข 1 กับ 2  แทนอิเล็กตรอนแต่ละตัว  จะเขียนฟังก์ชันคลื่นในส่วนของสปินได้เป็น
χs=0odd = [α(1)β(2) - β(1)α(2)]/√2
χs=1even  = α(1)α(2) หรือ
χs=1even = [α(1)β(2)+β(1)α(2)]/√2 
หรือ χs=1even  = β(1)β(2)
วิงกันดั้มซีโร่

| XXXG-00W0 วิงกันดั้มซีโร่ > ข้อมูลทั่วไป |
| --- | --- |
ประเภท: โมบิลสูทแบบแปลงร่างได้
ความสูง: 16.7 เมตร
น้ำหนัก: 8 ตัน
เกราะ: โลหะผสมกันดาเนียม
อุปกรณ์: วิงวัลแคน ปืนกลอัตโนมัติ บีมเซเบอร์ ทวินบัสเตอร์ไรเฟิล โล่
คุณสมบัติพิเศษ: ซีโร่ซิสเต็ม
นักบินสำคัญ: ฮีโร่ ยุย เซคส์ มาควิส คาเทอร์ ลาบาบา วินเนอร์
ด ค ก
XXXG-00W0 วิงกันดั้มซีโร่(ญี่ปุ่น:ウイングガンダムゼロ  ;อังกฤษ:Wing Gundam Zero) เป็นโมบิลสูทตัวเอกเครื่องที่สองในการ์ตูนญี่ปุ่น อะนิเมะ บันทึกการยุทธ์บทใหม่ กันดั้มวิง  ออกแบบโดยคุนิโอะ โอคาวาระ นิยมเรียกสั้นๆว่าวิงซีโร่
ลักษณะโดยทั่วไปของวิงกันดั้มซีโร่จะคล้ายกับ XXXG-01W วิงกันดั้ม โดยสามารถแปลงร่างเป็นนีโอเบิร์ดโหมดเพื่อให้บินในชั้นบรรยากาศโลกได้ อาวุธหลักของวิงกันดั้มซีโร่ก็คือปืน บัสเตอร์ไรเฟิลซึ่งเป็นปืนลำแสงที่มีอานุภาพสูงสองกระบอก และสามารถนำมาประกอบกันเป็นทวินบัสเตอร์ไรเฟิลเพื่อเพิ่มพลังทำลายได้ ในขณะที่บัสเตอร์ไรเฟิลของวิงกันดั้มสามารถยิงได้เพียงสามนัด ทวินบัสเตอร์ไรเฟิลจะใช้พลังงานจากวิงกันดั้มซีโร่โดยตรงจึงสามารถยิงได้มากกว่า
คุณสมบัติพิเศษของวิงกันดั้มซีโร่ก็คือซีโร่ซิสเต็ม(ZERO = Zoning and Emotional Range Omited)ซึ่งเป็นระบบที่ประมวลผลความเป็นไปได้ทั้งหมดของเหตุการณ์ในอนาคตจากสภาพแวดล้อมและสภาพจิตใจของนักบินแล้วจึงส่งข้อมูลสู่สมองของนักบินโดยตรง นักบินของวิงกันดั้มซีโร่จึงสามารถคำนวณเหตุการณ์ในอนาคตได้ แต่เนื่องจากการใช้งานระบบนี้นั้นสภาพจิตใจของนักบินจะอยู่ในสภาพตึงเครียดมากเพราะจิตใจที่วอกแวกจะทำให้ภาพอนาคตที่ซีโร่ซิสเต็มคำนวณออกมานั้นผิดเพี้ยนไปได้ ซึ่งผลที่ออกมานั้นมักจะมีภาพความตายของนักบินอยู่ด้วยเสมอ การใช้งานซีโร่ซิสเต็มเป็นเวลานานจึงอาจทำให้เสียสติได้
วิงกันดั้มซีโร่เป็นโมบิลสูทที่นักวิทยาศาสตร์ทั้งห้าคือ ด็อกเตอร์ J, โปรเฟสเซอร์ G, ด็อกเตอร์ S, อินสทรัคเทอร์ H และ มาสเตอร์ O ได้ร่วมกันพัฒนาเพื่อใช้ต่อสู้กับองค์กรลับ OZ (Organization of Zodiac) แต่เนื่องจากพลังในการต่อสู้ของวิงกันดั้มซีโร่นั้นสูงเกินไปจนเป็นอันตราย นักวิทยาศาสตร์ทั้งห้าจึงได้ยกเลิกแผนการสร้างวิงกันดั้มซีโร่และได้แยกย้ายกันไปสร้างกันดั้มของตัวเอง ทว่าในภายหลังคาเทอร์ ลาบาบา วินเนอร์ นักบินของกันดั้มแซนด์ร็อคก็ได้ไปเจอแบบแปลนของวิงกันดั้มซีโร่และสร้างขึ้นมา เนื่องจากความโกรธแค้นที่พ่อถูกชาวโคโลนีฆ่า คาเทอร์จึงถูกซีโร่ซิสเต็มทำให้บ้าคลั่งทำลายทุกอย่าง ก่อนจะได้สติหลังจากที่ยิงโจมตีโมบิลสูทไวย์เอตของโทรวา บาร์ตันผู้เป็นเพื่อนสนิท คาเทอร์ได้ทิ้งวิงกันดั้มซีโร่ไว้บนดวงจันทร์เพื่อใช้ระบบทำลายตัวเองของโมบิลสูทเมอคิวเรียสทำลายแต่ล้มเหลว และวิงกันดั้มซีโร่ก็ถูกพวก OZเก็บไป
พวก OZได้พยายามใช้วิงกันดั้มซีโร่แต่ไม่มีนักบินที่มีความสามารถพอจะใช้งานซีโร่ซิสเต็มได้อย่างมีประสิทธิภาพจึงเตรียมทำลายทิ้งแต่ได้ตกไปอยู่ในการครอบครองของเซคส์ มาควิส หลังการต่อสู้กับกันดั้มเอเปี้ยนของฮีโร่ ยุยและทั้งคู่ได้แลกเปลี่ยนโมบิลสูทกัน ฮีโร่ ยุยได้ใช้วิงกันดั้มซีโร่เป็นโมบิลสูทประจำตัวจนจบเนื้อเรื่อง
ฉบับเอนด์เลสวอลซ์

| XXXG-00W0 วิงกันดั้มซีโร่ (ฉบับเอนด์เลสวอลซ์) > ข้อมูลทั่วไป |
| --- | --- |
ประเภท: โมบิลสูท
ความสูง: 16.7 เมตร
น้ำหนัก: 8 ตัน
เกราะ: โลหะผสมกันดาเนียม
กำลังเครื่อง: 3732 kW
อุปกรณ์: ปืนกลอัตโนมัติ บีมเซเบอร์ ทวินบัสเตอร์ไรเฟิล
คุณสมบัติพิเศษ: ซีโร่ซิสเต็ม
นักบินสำคัญ: ฮีโร่ ยุย
ด ค ก
วิงกันดั้มซีโร่ได้รับการออกแบบใหม่อีกครั้งใน OVA กันดั้มวิง เอนด์เลสวอลซ์โดยฮาจิเมะ คาโทกิ ในมังงะภาคเสริมจะใช้วิงกันดั้มซีโร่ที่ออกแบบใหม่นี้แทนแบบของภาคโทรทัศน์ ในวิดีโอเกมและโมเดลคิทมักเรียกวิงกันดั้มซีโร่ที่ออกแบบใหม่นี้ว่าวิงกันดั้มซีโร่คัสตอมหรือวิงซีโร่คัสตอมเพื่อไม่ให้สับสนกับแบบของภาคโทรทัศน์
ลักษณะที่เปลี่ยนแปลงไปอย่างเห็นได้ชัดที่สุดก็คือปีกด้านหลังของวิงกันดั้มซีโร่ซึ่งกลายเป็นแบบปีกขนนกของเทวทูตสี่ข้าง ในขนนกของปีกนี้ติดตั้งไอพ่นขนาดเล็กไว้เป็นจำนวนมาก และปีกสามารถกลายเป็นเกราะกำบังได้ วิงกันดั้มซีโร่จึงสามารถบินในชั้นบรรยากาศโลกได้โดยไม่ต้องแปลงร่างเป็นนีโอเบิร์ดโหมด ปีกนี้ยังใช้เป็นโล่ป้องกันความร้อนขณะเข้าสู่ชั้นบรรยากาศโลกจึงมีความทนทานสูง วิงกันดั้มซีโร่ที่ออกแบบใหม่นี้ไม่มีโล่และปืนวัลแคนติดปีก แต่ทวินบัสเตอร์ไรเฟิลได้เปลี่ยนรูปร่างให้มีขนาดใหญ่ขึ้น
รูปแบบอื่นๆ > กันดั้มลูซิเฟอร์

ปรากฏตัวในภาคเสริม ความมุ่งมั่นของทิเอล (新機動戦記ガンダムW ～ティエルの衝動～) กันดั้มลูซิเฟอร์เป็นโมบิลสูทรุ่นต้นแบบที่พวก OZที่รอดจากสงครามแอบพัฒนาขึ้นโดยใช้ข้อมูลของวิงกันดั้มซีโร่และติดตั้งซีโร่ซิสเต็ม ver2.0 ซึ่งนักบินทดสอบ คาร์ล นอนบลูได้เสียสติหลังการใช้งานและหนีหายสาบสูญไปพร้อมกันดั้มลูซิเฟอร์ เนื่องจากเป็นโมบิลสูทสำหรับใช้ทดลองซีโร่ซิสเต็มโดยเฉพาะจึงไม่ได้ติดตั้งอาวุธไว้